Olev Sild

Olev Sild (11. märts 1953 Tallinn – 15. oktoober 2002 Tohvri hooldekodu, Hiiumaa) oli eesti kabetaja ja kodanikuaktivist. 

Olev Sild oli lapsest saati lihaste kärbumise tõttu kõndimisvõimetu ja pidi kasutama ratastooli. 1973. aastal lõpetas ta Haapsalu Sanatoorse Internaatkooli.

Aastatel 1978, 1979, 1982 ja 1983 tuli ta kirikabes (vene kabe) Eesti meistriks, lisaks võitis kirikabe Eesti meistrivõistlustel 3 hõbemedalit (1981, 1985 ja 1987).

1982. aastal võitis ta NSV Liidu kirikabe (vene kabe) võistkondlikel meistrivõistlustel Eesti võistkonnas pronksmedali.Eesti spordi biograafiline leksikon. Sild, Olev

Ta oli Eesti Kodanike Peakomitee liige ja Eesti Komitee infosekretär. Töötades kodust oma kodutelefoniga, vahendas ta kodanike registreerimisega seotud infot ja pidas sidet kõigi kodanike komiteedega, samuti jagas välja kodanike registreerimislehti.Anneli Ammas. Eesti Kongressini viis ajaloo suurim kodanikuliikumine. Eesti Päevaleht, 10. märts 2000Kalle Muuli. Olev Silla kangelastegu. Postimees, 14. november 2014

Ta komponeeris ka arvutil muusikat ning lõi arvutigraafikapilte Photoshopi ja Terrageniga.

2000. aastast elu lõpuni viibis ta Hiiumaal Tohvri hooldekodus.

Tunnustus
 1990 Eesti Kodanike Komiteede mälestusmärk registreerijaile tehtud töö eest
 2001 Riigivapi V klassi teenetemärkEesti Vabariigi teenetemärgid. Olev Sild

Viited

Kategooria:Eesti kabetajad
Kategooria:Riigivapi V klassi teenetemärgi kavalerid
Kategooria:Rahumäe kalmistule maetud
Kategooria:Sündinud 1953
Kategooria:Surnud 2002